એપની ટેક્નીકલ સાઈડ તરફ નજર નાખીએ તો કન્ટેન્ટ તમારા મોબાઈલ અથવાતો ટેબલેટનો સંપૂર્ણ સ્ક્રીન કવર કરી લેતી હોવાથી તમને વાંચવામાં સરળતા રહે છે. આ ઉપરાંત તમે તમારી મરજીની ટેક્સ્ટ સાઈઝ અને ફોન્ટ પણ નક્કી કરી શકો છો. ટ્રેનમાં મુસાફરી કરતી વખતે અથવાતો ઓછા પ્રકાશમાં વાંચવું હોય તો એપનો નાઈટ મોડ તમારી આંખોને ઓછામાં ઓછી તકલીફ આપશે. કોઈ રસનો વિષય મળી જાય પરંતુ અત્યારે તેને વાંચવાનો સમય તમારી પાસે નથી તો તમે તેને બુકમાર્ક પણ કરી શકો છો જેથી સમય હોય ત્યારે તમે તેને ફરીથી વાંચી શકો.